1998 het er d U-23 Stroosse-Wältmeisterschaft gwunne und 1999 het er agfange as  Profi z fahre. 2004 het er die 12. Etappe in dr Tour de France gwunne und isch in dr Gsamtwärtig Dritte worde. Bi dr Tour de France im Johr druf isch er Zweite worde, druf het er s Critérium International gwunne. 2006 isch er Erste bim Giro d'Italia worde, het denn aber bi dr Tour de France nit döfe mitfahre, will er in Dopingskandal um dr spanisch Dokter Fuentes verwigglet gsi isch und isch im Johr druf für zwei Johr wäge Doping gsperrt worde. 2010 het er dr Giro no einisch gwunne.